**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu. |
| 2. | Pašreizējā situācija un problēmas | Saskaņā ar Ministru kabineta 2010.gada 6.decembra rīkojumu Nr.702 „Par finansējuma piešķiršanu Rīgas pils Priekšpils projekta izdevumu segšanai” (turpmāk – Ministru kabineta rīkojums Nr.702) ir uzsākta Rīgas pils ēkas Pils laukumā 3, Rīgā, restaurācija un rekonstrukcija. Ministru kabineta rīkojuma Nr.702 2.punktā noteikts, ka Finanšu ministrijai (valsts akciju sabiedrībai „Valsts nekustamie īpašumi) jānodrošina Rīgas pils Priekšpils restaurācijas un rekonstrukcijas darbu pabeigšana līdz 2015.gada 31.maijam, nosakot, ka plānotais nomas līguma sākuma termiņš ir 2015.gada 1.jūnijs.  Lai valsts akciju sabiedrība „Valsts nekustamie īpašumi” varētu pilnvērtīgi īstenot Rīgas pils Priekšpils (būvniecības I kārta) restaurācijas darbus Ministru kabineta rīkojuma Nr.702 2.punktā noteiktajā termiņā, Rakstniecības un mūzikas muzejam līdz 2013.gada 1.jūnijam ir jāatbrīvo Rīgas pils Priekšpils korpusu no krātuvēm. Rakstniecības un mūzikas muzeja krājumu plānots pārvietot pagaidu glabāšanai uz Rīgas pils kastelas 2.stāvu (līdz Muzeju krātuvju kompleksa Pulka ielā 8, Rīgā, izbūvei).  Plānojot 2013.gada budžeta izdevumus, Kultūras ministrijai (turpmāk – Ministrija) nebija iespēju plānot un pieprasīt papildus nepieciešamo finansējumu Rakstniecības un mūzikas muzejam pārcelšanās un aprīkojuma iegādes izdevumu segšanai, jo 2013.gada budžeta sagatavošanas un plānošanas procesā nebija veikta Rīgas pils kastelas 2.stāva telpu pārseguma nestspējas izpēte. 2012.gada 20.decembrī Ministrija saņēma no valsts akciju sabiedrības „Valsts nekustamie īpašumi” informāciju, ka pārseguma nestspēja ir pietiekoša, lai Rakstniecības un mūzikas muzeja krājumu (uz laiku līdz Muzeju krātuvju kompleksa Pulka ielā 8, Rīgā, izbūvei ) izvietotu Rīgas pils kastelas 2.stāvā.  Ministrija un Rakstniecības un mūzikas muzejs ir izvērtējuši iespēju segt izdevumus krātuvju pārvietošanai no Rīgas pils Priekšpils korpusa uz Rīgas pils kastelas 2.stāvu, bet ne Ministrijai, ne Rakstniecības un mūzikas muzejam šobrīd nav iespēju finansēt pārcelšanās un aprīkojuma iegādes izdevumus.    Ņemot vērā iepriekš minēto, Kultūras ministrija, pamatojoties uz Ministru kabineta 2009.gada 22.decembra noteikumu Nr.1644 ”Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts pamatbudžeta programmas 02.00.00 „Līdzekļi neparedzētiem gadījumiem” piešķirt Kultūras ministrijai 39 575 latus Rakstniecības un mūzikas muzeja pārcelšanās un aprīkojuma iegādes izdevumu segšanai, tajā skaitā, 13 835 latus pārcelšanās izdevumu segšanai un 25 740 latus aprīkojuma iegādes un ar to saistīto izdevumu segšanai. |
| 5. | Projekta izstrādē iesaistītās institūcijas | Rīkojuma projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **39,6** | **0** | **0** | **0** |
| 2.1. valsts pamatbudžets | 0 | 39,6 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-39,6** | **0** | **0** | **0** |
| 3.1. valsts pamatbudžets | 0 | -39,6 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **39,6** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju par Rakstniecības un mūzikas muzeja pārcelšanās un aprīkojuma iegādes izdevumiem skatīt pielikumā.  Vienlaikus norādām, ka iekļautais aprīkojums tāmes 2.1.apakšpunktā „Krājuma izvietošanai nepieciešamo mēbeļu iegāde (balstoties uz līdzšinējo piegādātāju sniegtās informācijas)”, 2.2.apakšpunktā „Drošības un ugunsdrošības sistēmu reorganizācija un ierīkošana” un 2.4.apakšpunktā „Darbam nepieciešamo mēbeļu iegāde” tiks saglabāts Rakstniecības un mūzikas muzeja rīcībā arī pēc pārcelšanās no pagaidu telpām (Rīgas pils kastelas 2.stāvs) uz Muzeju krātuvju kompleksu Pulka ielā 8, Rīgā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”.  Izdevumi var tikt precizēti, veicot apropriācijas pārdali starp pasākumiem un izdevumu ekonomiskās klasifikācijas kodiem. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Kultūras ministrija un Finanšu  ministrija. |
| 2. | Projekta izpildes ietekme uz pārvaldes funkcijām | Rīkojuma projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Anotācijas II, IV, V un VI sadaļa – projekts šīs jomas neskar.

Kultūras ministre                                                           Ž.Jaunzeme – Grende

Vīza: Valsts sekretārs G.Puķītis

2013.02.20. 11:27

67330258

Laila.Plakane@km.gov.lv